A NAV-tól igazolt szakértőt a PwC Magyarország

Czöndör Szabolcs a Nemzeti Adó- és Vámhivatal (NAV) Kockázatkezelési és Információtechnológiai Támogató Főosztályának korábbi vezetője május elején csatlakozott a PwC Magyarország adó- és jogi tanácsadási üzletágához. A szakember több mint 20 év tapasztalattal rendelkezik az e-kereskedelem, az e-számlázás, illetve az adózás digitalizációjának területén. Új pozíciójában fő feladata a hazai és multinacionális cégek támogatása adóügyeik kezelésében, valamint automatizált adózási rendszerek kialakításában.

A közgazdász-informatikus végzettségű szakértő a Nemzeti Adó- és Vámhivataltól érkezik a PwC-hez, ahol több mint 20 évet töltött és számos adóhivatali digitalizációs program aktív résztvevője volt. Az Online Számla projekt szakmai vezetőjeként részt vett a számlaadat-szolgáltatás kialakításában. Adótanácsadó képesítéssel is rendelkezik, ezen a területen tevékenysége elsősorban az e-kereskedelem, illetve e-számlázás és az adózás digitalizációjának kérdésköreire terjed ki. A témában több cikk szerzője, adókonferenciák rendszeres előadója.

Új pozíciójában – az adóhatóságnál megszerzett tapasztalatokra alapozva – a legújabb nemzetközi szabályozásoknak való megfelelésben, valamint az ehhez szükséges automatizált adózási rendszerek kialakításában segíti a vállalatokat. Feladatai közé tartozik többek között a pénzügyi szolgáltatók támogatása a határon átnyúló fizetési tranzakciók tagállami adóhivatalok felé történő jelentéstételében, mely 2024-től minden érintett számára kötelező lesz. Illetve a szintén jövőre induló eÁfa-rendszerre való gördülékeny átállás és felkészülés elősegítése a társaságok körében.

Sajtókapcsolat:

* Simon Katalin, PR Vezető Menedzser
* +36 1 461 9100

|  |  |
| --- | --- |
|  | © Czöndör Szabolcs |

Eredeti tartalom: PwC Magyarország

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/2585/a-nav-tol-igazolt-szakertot-a-pwc-magyarorszag/